Concarneau

Concarneau () Bretainiako kostaldean dagoen udalerria da, Finistere/Penn-ar-Bed departamenduan dagoena. Bro Kernev lurralde historikoko bigarren hiria da.

2008ko erroldaren arabera 20.604 biztanle ditu. Herri harresitua eta itsasportu garrantzitsuagatik da ezaguna.

Etimologia 
Concarneau izenak bi atal ditu; Conc ("badia") eta Carneau ("Cornouaille"). Horrela beraz, "Cornouailleko badia" esan nahi du.

Historia 
Concarneau Erdi Aroan sortu zen, badian dagoen uharte batean, gaur egun La Ville close (herri harresitua) dagoena. Uharte hau itsasaldien menpe dago, itsabeheran kontinentearekin lotzen baita. Toki estrategikoa eta babestua izanik garapen handia izan zuen eta Erdi Arotik hona guarnizio militarra izan da bertan. Vauban planari esker harresiak gotortu egin zituzten 1680 eta 1694 artean.

Industria Iraultzarekin batera hiria handitu egin zen eta uhartetik atera eta badiaren ertzak populatu ziren. Itsasportu garrantzitsua izanik XIX mendean kontserba lantegiak sortu ziren, sardina eta hegaluzetan espezializatu zirenak. 1900 urterako 30 kontserba lantegi baziren, hiriak zituen 7000 biztanletatik 2000 enplegatzen zutenak. XIX mendean turismoa ere iritsi zen, hasiera batean margolarien eskutik.

Ekonomia 
Bizkaiko golkoan kokaturik, arrantza portu garrantzitsua dauka, Frantziako hirugarren garrantzitsuena Boulogne-sur-Mer eta Lorient/An Oriantekoen ondoren. Are gehiago, hegaluzearen harrapaketari dagokionez, kairik inportanteena da. 1925ean eraiki zuten.

Kultura 
Abuzturo Fête des Filets Bleus jaialdia ("Sare urdinen jaia") ospatzen da. Izena Concarneauko sare tradizional urdinek ematen diote. Hiri turistikoa izanik kultura bretoi eta zeltiarra zabaltzea du helburu.

Hizkuntzari dagokionez lehen hezkuntzako haurren %2'16ak hezkuntza elebiduna jasotzen du, frantsesa eta bretoiera.

Iruditegia

Hiritar ezaghunak 
 Michel Desjoyeaux (1965- ), itsasgizona, Vendée Globe estropada birritan irabazi duena.
 Stéphane Guivarc'h (1970- ), futbolaria, 1998ko Munduko Futbol Txapelketako irabazlea.

Kanpo estekak 
 Concarneau/Konk Kerne hiriko webgunea 

Finistèreko udalerriak